Dumisani Sibiya

UDumisani Sibiya ungumbhali wolimi lwesiZulu. Wazalwa mhla zingama-29 kuMbasa 1976. Usezuze izindondo eziningi zokubhala izincwadi, izinkondlo kanye nezindaba ezimfushane ngolimi lwesiZulu. Udume kakhulu ngenoveli yakhe yokuqala ngqa akayishicilela  ngonyaka wezi-2002 esihloko esithi Kungasa Ngifile. Ngale noveli wazuza indodo yesiliva emncintiswaneni owaziwa ngokuthi, Umklomelo wakwaSanlam woMbhalo wentsha (Sanlam Prize for Youth Literature). USotobe ufundisa eNyuvesi yaseGoli (University of Johannesburg) lapho egxile khona ezifundweni zemibhalo kanye nezilimi.

 Impilo yokuqala nemfundo 
USibiya wazalelwa endaweni yaseNquthu, eNyakatho neKwaZulu-Natali esigodini saseMhlangeni. Imfundo yakhe yamabanga aphakeme wayithola eCelumusa High School okuyisikole esisesigodini saseHaladu khona eNquthu. Waqeda umatikuletsheni (ibanga le-12) ngonyaka wezi-1994 khona eCelumusa High School lapho ayeyisihlabani ezifundweni zeZibalo kanye nezeziLimi . Emva kokuphothula amabanga aphakeme ngonyaka wezi-1998 walibangisa kwaNdongaziyaduma lapho enza khona iziqu zika-BA neNyuvesi yaseWitswatersrand. Izifundo ayegxile kuzo kule Nyuvesi kwabe kuyisiZulu, ezemiBhalo yase-Afrika (African Literature), ezeMidlalo namaFilimu (Drama and Film). USotobe wabuye waqhubeka nezifundo ze-BA Honors ngonyaka wezi 1999 esegxile eziLimini zaboMdabu nasemiBhalweni yase-Afrika kuphela. Izifundo ze-BA Honors wayezenza mbaxa-mbili ne-MA eziFundweni zokuShiclila kusukela ngowezi-2000 kuya kowezi-2001 zombili lezi ziqu wazithola ngamalengiso. Ngowezi-2022 uSibiya wathwesa iziqu zobudokotela eNyuvesi yaseGoli ngomqulu wakhe osihloko sithi 'Narrating the Nation: A Postcolonial Reading of Jabulani Mngadi's Novels.

 Imisebenzi 

Emva kokuphuthula izifundo zakhe ze-Masters eNyuvesi yaseWitswatersrand uSibiya wahlabana nesikhundla sokufundisa imiBhalo yaseAfrika, isiZulu, kanye neziFundo zeMidiya eSikoleni sezeMibhalo kanye neziFundo zeziLimi, lesi sikhundla wasibamba kusukela ngonyaka wezi-2001 kuya kowezi-2004. Emva kokufundisa iminyaka emine ilandelana wajoyina inkampani yabashicileli i-Macimillan South Africa lapho ayesebenza njengomsizi kamshicileli, wasebenza izinyanga eziyisithupha . Ngonyaka wezi-2005 wasebenza enkampanini ebizwa ngokuthi i-Graphicor Communications lapho ayesebenza khona njengosozilimli. Wasebenza iminyaka emibili nohhafu ngaphambi kokuthi abuyele embonini yezokushililela ngonyaka wezi-2007.

NgoNhlangulana wezi-2007 uSotobe wasebenza njengomshicileli wezilimi zase-Afrika kwaClever Books (eyabe ingaphansi kwakaMacmillan South Afrika). Kulesi sikhundla wayeqasha ababhali, ebaqeqesha aphinde abashicilele. Wabuyela emkhakheni wezemfundo ngonyaka wezi-2012 lapho ajoyina khona iNyuvesi yaseGoli okulapho esezinze khona efundisa izifundo zemiBhalo kanye neziLimi.

 Izincwadi 

 Kungasa Ngifile (2002), Cape Town: Tafelberg
 Ngidedele Ngife (2006), Cape Town: Tafelberg
 Ngiyolibala Ngifile 2010), Cape Town: Tafelberg
 Amazolo Ayizolo (2012), Cape Town: Via Afrika
 Inkululeko Engakhululekile (2020),  Pretoria: Weza Home Publishers

 Izindaba ezimfushane 

 Imikhizo (2004), Johannesburg: Macmillan South Africa
 Izinzulu ZikaZulu (2011), Johannesburg: Macmillan South Africa
 Isiqongo (2005), SR Mdluli (umhleli) Pretoria: Stimela Publishers
 Sidla Ingqatho neFutho (2007), Mkhambeni, N (Umhleli), Pretoria: Afritude

 Izinkondlo 

 Senz' Okwethu (2006), CD Ntuli (umhleli), Pretoria: Stimela Publishers
 Izinyosi  (2007), Rooderport: Vilvia Publishers
 Zibuyile Emasisweni, CD Ntuli & DBZ Ntuli (abahleli), Cape Town, Oxford University Press
 Isibusiso Nezinyembezi, EDM Sibiya (Umhleli), 

 Imidlalo 

 Welcome to Johannesburg, Zweli Sibiya & Dumisani Sibiya

 Kumajenali 

 Performance to Print and Print to Performance: Plays, Adaptations and Book Reading on South African Radio. Journal of African Cultural Studies, Volume 14, No.2, December 2 2001. pp.137-152

 Amaphepha akawethula kwizinkomfa 

 Performance to Print and Print to Performance: Plays, Adaptations and Book Reading on South African Radio, lethulwa eNyuvsesi yaseRhodes ngowezi-2001
 Postulating Audience in isiZulu Radio Drama: Narration, Characterisation and Theme in Mlaba's uNdlebekazizwa, Iphephaelafundwa eNyuvesi yase Birmingham, eBukhosini oBuhlangene, ngoMandulo wezi-2002
 Cry Not; Try A Lot: The Development and Promotion of African-language literatures in South Africa, iphepha elafundwa kwinkomfa e-ALASA, eNyuvesi yaseVenda eNingizimu Afrika ngoNtulikazi wezi-2012

 Imiklomelo nemifundaze 

 DR TW Khambule "Growing Our Timber" Award.
 Isaac Moephuli Memorial Award.
 Harold and Doris Tothill Bequest Fund Scholarship.
 ISMA-Maurice Floir Award.
 Vilakazi Memorial Award.

  Imithombo yolwazi 

Category:Ababhali besiZulu